b'\n_START_ARTICLE_\nV\xc3\xa4\xc3\xa4peli Mynkhausen\n_START_SECTION_\nArviot\n_START_PARAGRAPH_\nAikalaisarvioiden ry\xc3\xb6ppy oli l\xc3\xa4hes j\xc3\xa4rjest\xc3\xa4\xc3\xa4n kielteinen. My\xc3\xb6hemm\xc3\xa4ss\xc3\xa4 arviossa todetaan, ett\xc3\xa4 t\xc3\xa4ysi-ik\xc3\xa4iset heitt\xc3\xa4ytyv\xc3\xa4t siin\xc3\xa4 pojankoltiaisiksi. Sit\xc3\xa4 pidet\xc3\xa4\xc3\xa4n sotilasfarssin halpana muunnelmana mutta ymm\xc3\xa4rret\xc3\xa4\xc3\xa4n jossain m\xc3\xa4\xc3\xa4rin. Vaikka se on hyvin lapsellinen, siin\xc3\xa4 on kuitenkin menev\xc3\xa4 rytmi.\n_START_SECTION_\nJuoni\n_START_PARAGRAPH_\nProfessori Visaoksan (Eero Roine) perheess\xc3\xa4 on komento siirtynyt ty\xc3\xb6t\xc3\xa4\xc3\xa4n alati tekev\xc3\xa4lt\xc3\xa4 is\xc3\xa4lt\xc3\xa4 \xc3\xa4idille (Martta Kontula), tytt\xc3\xa4relle ja kolmelle pojalle, joista kaksi (Reiska, jota n\xc3\xa4yttelee Vili Auvinen, ja Masa, jota n\xc3\xa4yttelee Rauno Kuosmanen) on kuritonta. Vanhin poika Pekka (Matti Kuusla) opiskelee. Ulla-sisaren (Sirkka-Liisa Wil\xc3\xa9n) aika menee seurusteluun diplomaatiksi aikovan Herbertin (Tarmo Manni) kanssa. _NEWLINE_Professori l\xc3\xa4htee ty\xc3\xb6matkalle, ja h\xc3\xa4n patistaa poikkeuksellisesti perheens\xc3\xa4 kenraali-veljens\xc3\xa4 (Toppo Lehto) maatilalle, joka h\xc3\xa4nk\xc3\xa4\xc3\xa4n ei saa perhett\xc3\xa4 toimimaan. Vasta vanha asetoveri, v\xc3\xa4\xc3\xa4peli Ryyn\xc3\xa4nen (Reino Valkama) saa pojat kiinnostumaan kalastuksesta, ty\xc3\xb6nteosta, opiskelusta. H\xc3\xa4n k\xc3\xa4ytt\xc3\xa4\xc3\xa4 t\xc3\xa4kyn\xc3\xa4 kertomuksia omasta ja kenraalin sankaruudesta. Juttujen takia v\xc3\xa4\xc3\xa4peli\xc3\xa4 kutsutaan kuulun saksalaisen seikkailijan paroni von M\xc3\xbcnchhausenin mukaan v\xc3\xa4\xc3\xa4peli Mynkhauseniksi._NEWLINE_Em\xc3\xa4nn\xc3\xb6itsij\xc3\xa4 Maalin (Elsa Turakainen) on rakastunut kenraaliin. V\xc3\xa4\xc3\xa4peli kosiskelee em\xc3\xa4nn\xc3\xb6itsij\xc3\xa4\xc3\xa4 itse sen verran, ett\xc3\xa4 piintynyt vanhapoikakenraali lopulta kosii Maalinia. Ullakin huomaa miehisen luutnantti Jussi Keh\xc3\xa4n (Kullervo Kalske) olevan parempi valinta kuin luihu ja omituinen diplomaatinalku.'